Държавен вестник, бр. 35, 2014 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  35
гулирани поземлени имоти за съществуващи и за 
нови сгради, за обществено озеленяване, както и 
за друго предназначение.
Съгласно чл. 17, ал. 1, т. 4 във връзка с чл. 21, 
ал. 4 от Наредба № 7 от 2003 г. за правила и норма-
тиви за устройство на отделните видове територии 
и устройствени зони в съществуващия жилищен 
комплекс, какъвто е ж.к. Бели брези, следва да се 
предвидят обществени озеленени територии, които 
са най-малко 15 % от общата територия на жилищ-
ния комплекс. Съгласно т. 2 от приложението към 
чл. 3, ал. 2 ЗУЗСО тези площи са с режим на „Тго“. 
В случая предвиденият процент зелени площи за 
широко обществено ползване с режим на „Тго“ е 
22,26 % в зона „Жк“ и зона „Тго“ в рамките на 
жилищния квартал и 8,44 % – за цялата територия. 
Законът не забранява на административния орган 
при одобряване на подробния устройствен план да 
предвиди и по-високи показатели от минимално 
изискуемите, като в това отношение той действа 
при условията на оперативна самостоятелност и 
прави преценката си по целесъобразност. Озеле-
нените площи са предвидени в междублоковите 
пространства във всеки един от кварталите в 
плана за обслужване на реализираното жилищ-
но строителство и са неделима част, елемент от 
едно комплексно по своя характер мероприятие. 
Тяхното предназначение е да обслужват основното 
мероприятие и са елемент от благоустрояването на 
целия жилищен комплекс. Обществено озеленяване 
е предвидено и по фронта на бул. България като 
изолационно озеленяване.
УПИ, предназначени „За озеленяване с режим 
на Тго“, стават част от зелената система на СО и 
попадащите в тях имоти на физически и юридически 
лица подлежат на отчуждаване по реда на ЗОС.
В ж.к. Бели брези съществува едно училище в 
УПИ XV – За училище, кв. 38. Площта на УПИ 
е съобразена с изискването на приложение към 
чл. 3, ал. 2 ЗУЗСО за училища. Имоти с пл. № 954 
и № 1256 са в непосредствена близост до същест-
вуващото училище и същевременно попадат в 
УПИ за училище по действащия ПУП. Промяна 
предназначението на имотите със самостоятелно 
урегулиране и предвиждане на застрояване в тях 
е недопустимо в това производство предвид обсто-
ятелството, че не са изтекли сроковете по чл. 17, 
ал. 1, т. 2 ЗУЗСО и не е спазено изискването на 
чл. 134, ал. 7 ЗУТ.
С плана за регулация се създават УПИ, пред-
назначени „За комплексно жилищно строителство“ 
за съществуващите жилищни сгради, застроени с 
характер на комплексно застрояване. Прилежащите 
площи са определени по правилата на приложе-
ние № 1 към чл. 21 от Наредба № 7 от 2003 г. за 
ПНУОВТУЗ, като е отчитано съществуващото 
положение на сградите и терена и съществуващата 
висока дървесна растителност. С горното е спазена 
разпоредбата на чл. 22, ал. 7, изр. 1 ЗУТ.
За останалите имоти – частна собственост, се 
обособяват самостоятелни УПИ, като същите се 
съобразяват максимално с имотните граници по 
кадастралния план и се предвиждат с предназначе-
ние, съответстващо на допустимото за съответната 
устройствена зона и при съобразяване с направения 
анализ за нуждите на живущите в комплекса от 
обществено обслужване.
Имотите – частна общинска собственост, са 
урегулирани с преобладаващо общественооб-
служваща функция – „За улици“, „За детско за-
ведение“, „За ел. подстанция“ и др., като по този 
начин планът е по-икономично осъществим и се 
решават констатираните от направения анализ на 
територията проблеми.
С проекта проектантският колектив предлага 
образуване на УПИ, в които попадат повече от 
един имот, въпреки липсата на сключени договори 
по чл. 15, ал. 3 или 5 ЗУТ, съответно чл. 17, ал. 3 
или 5 ЗУТ.
За образуване на тези УПИ не е доказано 
съгласие на собствениците на тези имоти и не са 
представени договори по чл. 15, ал. 3 или 5 ЗУТ, 
съответно чл. 17, ал. 3 или 5 ЗУТ, поради което 
не е налице един от елементите на фактическия 
състав, който да докаже правното основание за 
одобряване на ПР за тези УПИ.
Предвид горното планът за регулация за тези 
УПИ не подлежи на одобряване преди спазване 
изискването на чл. 15, ал. 3 или 5, съответно на 
чл. 17, ал. 3 или 5 ЗУТ, а именно по отношение 
на: кв. 36, УПИ XVIII-909, 910; кв. 40, УПИ II-997, 
1001; кв. 41, УПИ VII-1027, 1028.
УПИ са сигнирани върху графичната част на 
ПР със сив цвят.
Липсата на правна възможност за одобряване 
на плана за регулация за горните УПИ прави 
невъзможно на този етап от производството одо-
бряване и на плана за застрояване. В ПЗ УПИ са 
щриховани.
По отношение на тази част от ПРЗ производ-
ството ще бъде продължено и планът ще бъде 
одобрен от СОС след представяне на договори по 
чл. 15, ал. 3 или 5, съответно чл. 17, ал. 3 или 5 ЗУТ.
От ПР не се изключват тези УПИ в съсоб-
ственост, в които има съществуващо застрояване, 
реализирано по разрешение за строеж и/или което 
е въведено в експлоатация.
По решение на ОЕСУТ в протокол № ЕС-Г-72 от 
1.10.2013 г., т. 10, е направено служебно предложение 
„Да се отрази ИПР за метрополитена в кв. 18“. 
С корекция в зелен цвят в уширения тротоар на 
ул. Кюстендил пред кв. 18 са нанесени изходите 
на метростанцията.
Изходите на метростанцията на ул. Кюстендил 
попадат в обхвата на друго производство, образувано 
по служебно възлагане с преписка № ГР-70-00-382 
от 2012 г. за одобряване на „Специализиран под-
робен устройствен план по смисъла на чл. 111 и 
чл. 189, ал. 1 ЗУТ за подземно трасе на III метро-
диаметър в участъка от метростанция № 6 (парк 
„Владимир Заимов“) до западната граница на УПИ 
V – „За ЖС, подземен гараж и трафопост“ от кв. 2 
на м. Славия след метростанция № 14 (бул. Цар 
Борис III) при км 11+575“.
Наличието на висящо производство със същия 
предмет прави недопустимо одобряването на тази 
част от ПР в това административно производство, 
поради което и на основание чл. 27, ал. 2, т. 2 АПК 
изходите на метростанцията на ул. Кюстендил се 
изключват от обхвата на одобряване на ПР.
Създадени са отделни УПИ за изградените 
трансформаторни постове на територията при 
спазване изискванията на чл. 60, ал. 3 от Наредба 
№ 7 от 2003 г. за ПНУОВТУЗ.